Aga kui alustada algusest, siis kõigepealt oli selles toas hoopis poistetuba. Kuna tuba on siiski tüüpkorterile omaselt üsna väike, siis mahtuski sinna toona vaid kaks kirjutuslauda, kaks voodit, kapp ja riiul. Ja jäi kitsas kõndimisrada ka voodite vahele.
Kui poisid välja kolisid, siis kasutas juhust ja kolis tütar sisse. Seal oli kaks eelist tema toa ees: välisukse kõrval (vanemad ei kuule, mis kell koju saabud) ja suurem oli see tema vanast toast samuti.
Kui kohtuavalt palju ruumi ma oma köögikappidesse juurde sain! Ja juurde tulid ainult kummutiosa ja üks puhvet. Teine oli meil juba eelmises söögitoas olemas.
Söögituba läbis siis täieliku uuenduskuuri: vahetasime põrandad, tapeedi eemaldasime ja tuba pahteldati ning värviti, ka põrandad vahetati välja. Vana põrand võeti kuni paneelideni paljaks ja ehitati uus peale.
Kahjuks on tuba ikka veidi kitsas, aga seekord peaksime me perega ikka enam-vähem laua taha koos sööma mahtuma. :)